Espen Lee: – Hadde jeg hatt et annet navn, ville det ikke vært et problem
ARTIKKELEN ER OVER TRE ÅR GAMMEL – Det har vært en helt meningsløs sak, og myndighetene har håndtert den på meningsløst vis, sier Espen Lee da VG møter ham i ankomsthallen på Gardermoen fredag kveld. Fredag ble Lee eskortert til flyplassen av kypriotisk politi, og deportert fra øya. Dagen før ble barnebortføringssaken mot ham og to andre nordmenn henlagt av kypriotiske myndigheter fordi politiet ikke fant holdepunkter for at de hadde gjort noe straffbart. Fikk du med deg? Espen Lees farefulle liv – Det er surrealistisk, og det har jeg sagt fra dag én. Jeg har ikke gjort noe galt, vi skulle hente en bil og så blir det laget en helt hinsides story, sier han.De tre nordmennene har sittet i varetekt siden de ble pågrepet ved den greske grensen på Kypros forrige mandag. De var mistenkt for å ha hatt planer om å bortføre den tre år gamle datteren til en norsk forretningsmann. Sentralt bevis: Her er bilen Espen Lee hevder han skulle hente – Saken er henlagt, og det skjer forhåpentligvis ikke noe mer med den nå. Det eneste som er problemet, er navnet mitt. Hadde jeg hatt et annet navn, ville det ikke vært et problem, sier Lee til VG. De tre nordmennene har hele tiden hevdet at de var på Kypros for å hente en bil på oppdrag fra den norske barnefaren. Da mannens gresk-kypriotiske kone forlot ham for godt i november, tok hun med seg både parets datter og mannens bil tilbake til hjemlandet. Espen Lee til VG: – Vi har ikke gjort noe galt Gjennom de siste dagene dukket det opp flere spor som styrket nordmennenes historie, deriblant at trioen hadde nøkkelen til Volvoen med seg da de ble arrestert.Den tidligere pengeinnkreveren har fått med seg den brede mediedekningen saken på Kypros har fått, og sier at han har fått flere tilbakemeldinger. – Media har også blåst opp denne saken, den har blitt blåst opp i en helt annen skala enn den burde, og det uten at man vet noe konkret, mener Lee. Les også: Treåring og mor i skjul etter kidnappingsfrykt Han forteller at det er godt å være tilbake på norsk jord. – Det er på flere måter deilig å komme hjem. Jeg skal rett til undersøkelse hos lege nå, sier Lee. Les også: Avhøres med væpnede vakter Lee var i noen dager innlagt på sykehus mens han var fengslet fordi han var gått tom for medisiner.
Espen Lee (60) ankom fredag kveld Oslo lufthavn, 12 døgn etter han ble pågrepet på Kypros.